**PLENARNA SJEDNICA ZAJEDNICE PRAKSE ZA PRORAČUN PEMPAL-A U BEČU**

**ANKETA ZA PRIKUPLJANJE POVRATNIH INFORMACIJA**

Zajednica prakse za proračun (BCOP) PEMPAL-a održala je plenarnu sjednicu 14.-16. ožujka u Beču, u Austriji.

Nakon skupa, izrađena je trojezična *online* anketa na temelju standardnih pitanja koja su osmišljena u lipnju 2017. Cilj ankete bio je prikupiti povratne informacije o skupu te o planovima za budućnost.

Poveznica na anketu – <https://www.surveymonkey.com/r/HFZNJPQ>

Prikupljanje odgovora na anketu započelo je 20. ožujka i završilo 4. travnja 2018.

Pozivnice za sudjelovanje u anketi dobili su svi sudionici skupa. Poslali smo 60 pozivnica.

Na anketu je odgovorilo 30 osoba. U ovom izvješću analiziramo svih 30 odgovora. Za potrebe daljnjeg izračuna, taj broj odgovora uzimamo kao 100 %-tni.

Svi će ti odgovori biti uključeni u bazu podataka povratnih informacija povezanih sa skupom.

Upitnik se sastoji od pet dijelova: o ispitaniku, organizaciji skupa, vođenju skupa, općem dojmu i preporukama za buduće skupove. Anketa ukupno ima 27 pitanja.

*INFORMACIJE O ISPITANIKU*

### 1. Vi ste…

### C:\Users\Assia\Desktop\Svjetska\ankete2.pngOdgovorilo je 29 ispitanika (96,7%). Među njima: predstavnici zemlje PEMPAL-a (ali ne i članovi Izvršnog odbora) — 20; predstavnici Izvršnog odbora BCOP-a — 7; pozvani stručnjaci — 2.



**2. Je li ovo bilo vaše prvo sudjelovanje na skupu PEMPAL-a?**

Na ovo je pitanje odgovorilo 29 ispitanika (96,7 %).

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Da | 10,3 % | 3 |
| Bez | **89,7 %** | **26** |

**3. Na koliko ste PEMPAL-ovih skupova već sudjelovali?**

Ovo je pitanje bilo namijenjeno samo onim ispitanicima koji su na prethodno pitanje odgovorili „ne”.

26 sudionika je odgovorilo na ovo pitanje.

|  |  |  |  |  |
| --- | --- | --- | --- | --- |
| **1-2** | **3-4** | **5-6** | **više od 6** | **Zbroj odgovora**  |
| 5 | 7 | 4 | **10** | 26 |

***PRVI DIO – ORGANIZACIJA SKUPA***

**4. Kako ocjenjujete svoje sudjelovanje na ovom skupu?**

Dobili smo 29 (96,7 %) odgovora. 16 ispitanika smatra da je njihovo sudjelovanje na skupu bilo „aktivno”. 13 ispitanika smatra da je njihovo sudjelovanje bilo „prosječno”. Nitko nije odabrao opciju „pasivno”.



**5. Kako sveukupno ocjenjujete trajanje skupa?**

Na ovo je pitanje odgovorilo 29 ispitanika (96,7 %).

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Prekratko  | 10,3 % | 3 |
| Dovoljno  | **86,2 %** | **25** |
| Predugo  | 3,5 % | 1 |

**6. U kojoj se mjeri slažete sa sljedećim tvrdnjama o sudionicima na skupu?**

Na ovo je pitanje odgovorilo 29 ispitanika (96,7%).

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 izričito se ne slažem** | **2** | **3** | **4** | **5 izričito se slažem** | **Zbroj odgovora** | Prosječno |
| a) Razina skupa odgovarala je osobi s mojim iskustvom i znanjem. | 0 | 0 | 2 | 9 | **18** | 29 | **4,6** |
| b) Mogao/la sam učiti iz iskustva drugih sudionika na skupu.  | 0 | 0 | 3 | 8 | **18** | 29 | 4,5 |
| с) Sudionici su imali otprilike istovjetnu razinu prethodne stručnosti potrebnu za teme skupa.  | 0 | 0 | 3 | **16** | 10 | 29 | 4,2 |
| d) Sadržaj prezentacija, uručci i ostali materijali odgovarali su osobi s mojom razinom znanja.  | 0 | 0 | 1 | 9 | **19** | 29 | **4,6** |

**Q7. Što ste naučili od drugih sudionika?**

Dobili smo 19 komentara.

1. *Gruzijska prezentacija proračuna. Usporedba među-vladinih odnosa – središnja i lokalna vlast.*
2. *Načini izrade i predstavljanja proračuna za građane.*
3. *Da su problemi s kojima se suočavamo slični i da uspješna provedba ovisi o stručnosti, ali i političkoj volji.*
4. *Iskustvo drugih sudionika u pogledu kvalitete pokazatelja učinka i proračunske transparentnosti pokazalo nam je kako to provesti i primijeniti u našoj zemlji.*
5. *Naučila sam mnogo od drugih sudionika iz drugih zemalja jer smo razmijenili iskustva sa svakom zemljom i raspravljali o mnogim modalitetima.*
6. *Konkretni prijedlozi predstavnika zemalja o transparentnosti programskog planiranja proračuna.*
7. *Različite poglede na neke stvari.*
8. *Načini i modaliteti uključivanja građana i javnosti u planiranje proračuna te kako druge zemlje rade. - kako se programski proračun primjenjuje u drugim zemljama (posebno su bili korisni primjeri Rusije i Srbije koji su predstavljeni na radionici). - kako je moguće uspostaviti programsku strukturu i hijerarhiju ciljeva, kako povezati troškove s programima itd. - dobra praksa u definiranju pokazatelja učinka. - problemi i izazovi s kojima se ostale zemlje susreću te kako ih riješiti.*
9. *Bilo je korisno čuti znanje i iskustva iz drugih zemalja.*
10. *Razmijenili smo iskustva u pogledu proračunske politike i primijenili radne prakse.*
11. *Mehanizmi sudjelovanja javnosti u proračunskom procesu Gruzije.*
12. *Mnoge se zemlje susreću s gotovo istim problemima: nejasni ciljevi loše kvalitete, loša kvaliteta pokazatelja, velik broj pokazatelja učinka itd. te su opisale svoje iskustvo u rješavanju tih problema, zatim rusko iskustvo izrade proračuna za građane na lokalnoj razini, upotreba pokazatelja učinka kod ciljnih transfera.*
13. *Dobila sam mnogo najnovijih informacija o organizaciji na međuproračunskoj razini u zemljama PEMPAL-a, o austrijskom proračunskom procesu i novim alatima za otvorenost proračuna u drugim zemljama, npr. o gruzijskom portalu za otvoren proračun.*
14. *Koji se alati mogu upotrebljavati kako bi se povećala proračunska transparentnost i sudjelovanje građana u proračunskom procesu.*
15. *Da se ne libim izraziti svoje mišljenje.*
16. *Naučio sam o njihovom iskustvu planiranja proračuna prema učinku i sudjelovanju u proračunskom procesu kroz različite primjere iz prakse.*
17. *Dobre prakse u pogledu poticanja građana da sudjeluju u proračunskom procesu, te u pogledu proračunske pismenosti.*
18. *U Rusiji se pripremaju sporazumi za pokazateljima učinkovitosti za agencije. Planiranje proračuna prema programima je uvedeno, ali neke oblasti su ostale van programskog proračuna. Gruzija je sprovela značajne proračunske reforme, naročito u oblasti transparentnosti i zato je značajno napredovala u Anketi proračunske otvorenosti u 2017. godini zauzimajući 5. mjesto. Kako bi se povećalo učešće građana u nadzoru javnih financija, kreirana je online platforma proračunskog monitora.*
19. *Iz Gruzije – iskustvo o proračunskoj transparentnosti.*

**8. U kojoj se mjeri slažete sa sljedećim tvrdnjama o oblikovanju sadržaja na skupu?**

Na ovo je pitanje odgovorilo 29 ispitanika (96,7 %).

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 izričito se ne slažem** | **2** | **3** | **4** | **5 izričito se slažem** | **Zbroj odgovora** | Prosječno |
| a) Program skupa pravilno je planiran.  | 0 | 1 | 2 | 3 | **23** | 29 | 4,7 |
| b) Sadržaj skupa pravilno je pripremljen.  | 0 | 0 | 0 | 6 | **22** | 28 | 4,8 |
| с) Na skupu smo se bavili pitanjima važnima za ono čime se bavim.  | 0 | 0 | 1 | 5 | **23** | 29 | 4,8 |
| d) Skup je obuhvatio odgovarajući broj tema u odnosu na količinu dostupnog vremena. | 0 | 2 | 0 | 6 | **21** | 29 | 4,6 |
| e) Teme za rasprave u skupinama bile su relevantne  | 0 | 0 | 1 | 6 | **21** | 28 | 4,7 |
| f) Bilo je dovoljno vremena za grupne rasprave  | 0 | 0 | 0 | 7 | **22** | 29 | 4,8 |
| f) Prezentacije za vrijeme skupa bile su relevantne i korisne.  | 0 | 0 | 1 | 9 | **19** | 29 | 4,6 |
| h) Bilo je dovoljno vremena za postavljanje pitanja govornicima. | 0 | 0 | 0 | 3 | **26** | 29 | **4,9** |

Dobili smo 4 informativna komentara.

1. *Tematski blokovi bili su vrlo dobro organizirani.*
2. *Posebne pohvale na dodatnom vremenu za raspravu te pitanja i odgovore sudionika. Sve pohvale na fantastičnoj organizaciji skupa i odlično isplaniranom rasporedu.*
3. *Prema mom mišljenju, nužno je razmotriti iskustvo ostalih zajednica praksi PEMPAL-a, kao i sličnih mreža, npr. PEMNA, o načinima kako potaknuti sudionike na rad na sličnim skupovima. Na primjer, dodijeliti sudionicima uloge tijekom tematskih blokova za rasprave.*
4. *Informacije prezentirane od strane nekih govornika nisu bile ažurirane, npr. iz 2014. godine.*

**9. U kojoj se mjeri slažete sa sljedećim tvrdnjama o ishodima skupa?**

Dobili smo 29 odgovora (96,7%).

|  |  |  |  |  |  |  |  |
| --- | --- | --- | --- | --- | --- | --- | --- |
| **Ostvareni su ciljevi skupa:** | **1 izričito se ne slažem** | **2** | **3** | **4** | **5 izričito se slažem** | **Zbroj odgovora** | **Prosječno**  |
| a) Pružiti mogućnost da zemlje članice BCOP-a pregledaju pristupe i trendove u međuvladinim fiskalnim odnosima, upoznaju se s najnovijim događanjima u zemljama OECD-a i rasprave o mogućim pristupima i opcijama za zemlje PEMPAL-a; | 0 | 1 | 2 | 9 | **17** | 29 | 4,4 |
| b) Pružiti priliku širem članstvu BCOP-a da pregleda prakse i pristupe iz područja s kojima su se radne skupine BCOP-a bavile protekle godine – upotreba informacija o učinku u planiranju proračuna prema učinku i sudjelovanju javnosti. Prikupiti povratne informacije od članova BCOP-a o najnovijem radu na proizvodima znanja radnih skupina BCOP-a: a. Pokazatelji učinka u zemljama PEMPAL-a: trendovi i izazovi (pripremila Radna skupina BCOP-a za programsko planiranje i planiranje proračuna prema učinku) b. Sudjelovanje javnosti u fiskalnoj politici i proračunskom procesu – Kako uspostaviti i/ili ojačati mehanizme u zemljama PEMPAL-a? (pripremila Radna skupina BCOP-a za proračunsku transparentnost i pismenost). | 0 | 1 | 2 | 9 | **17** | 29 | 4,4 |
| c) Pružiti članovima najnovije informacije o radu BCOP-a dostupne nakon zadnje plenarne sjednice i anketirati ih prije same sjednice o prioritetima kako bi te informacije služile kao podloga za razvoj Akcijskog plana BCOP-a za razdoblje 2018.-2019.  | 0 | 0 | 1 | 5 | **23** | 29 | **4,8** |

Dobili smo jedan komentar:

*Većina zemalja PEMPAL-a razvija pokazatelje učinka, no to je dugotrajan proces za koji su nam potrebni stručnjaci. Većina zemalja koja je izradila dobre pokazatelje za središnju državu imaju problema na nižim razinama vlasti. Na ovom smo skupu imali priliku poslušati izlaganja stručnjaka, ali i razmijeniti iskustva koja nam uvelike pomažu u daljnjem radu. Obje su radne skupine ostvarile veliki napredak. Neki su proizvodi znanja pripremljeni (ili se pripremaju): Izvještaj o utjecaju pokazatelja u zemljama PEMPAL-a, rješavanje problema kod izrade proračuna za građane u zemljama PEMPAL-a, sudjelovanje javnosti u fiskalnoj politici i proračunskim procesima. Dogovoreno je kako će teme vezane uz programsko planiranje i planiranje proračuna prema učinku biti prioritetne te da ćemo nastaviti učiti od zemalja OECD-a o metodološkim pristupima planiranju proračuna prema učinku.*

**10. Molimo ocijenite kvalitetu rukovodstva, upravljanje i/ili pružene tehničke usluge na skupu prema sljedećem:**

Dobili smo 29 odgovora (96,7 %).

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | Prosječno |
| Izvršni odbor Zajednice prakse za proračun (BCOP)  | 0 | 0 | 0 | 4 | **25** | 29 | **4,9** |
| resursni tim BCOP-a  | 0 | 0 | 0 | 5 | **22** | 27 | 4,8 |

Dobili smo 4 komentara:

1. *Odlična organizacija i primjereno odabrane teme.*
2. *Resursni tim je odradio odličan posao što se tiče organizacije skupa i dovođenja stručnjaka. Izvršni odbor je sve uključeniji u organizaciju i provođenje skupa.*
3. *Kao što sam već naveo, mislim da su općenita organizacija skupova, sadržaj prezentacija i dostupnih dokumenata te moderiranje na vrlo visokoj razini.*
4. *Fantastično.*

**11. Molimo da ocijenite kvalitetu govornika na skupu:**

Dobili smo 29 odgovora (96,7 %).

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | Prosječno |
| Kvaliteta usluge | 0 | 0 | 2 | 6 | **21** | 29 | 4,7 |

Dobili smo 4 komentara:

1. *Svi su govornici pokazali dosta znanja o temi o kojoj su govorili te su nam dali važne informacije.*
2. *Odabrani govornici bili su potvrđeni stručnjaci iz područja javnih financija tako da je njihovo sudjelovanje i iskustvo samo dodatno proširilo znanje sudionika.*
3. *Mislim da je pitanje o kvaliteti „usluga” pogrešno postavljeno: na sastanke PEMPAL-a dolaze kolege, stručnjaci, ljudi s istim ciljem, posvećeni poslu i razmjeni iskustva i mišljenja, na jednakim funkcijama, u ozračju međusobnog poštovanja, nije ovdje riječ o „pružanju usluga”. Ovakav je navod suprotan odgovarajućoj percepciji koju pojedini sudionici imaju o skupovima PEMPAL-a, što se ne može pozitivno ocijeniti. Molim da to uzmete u obzir u daljnjim anketama. Hvala.*
4. *Svi su govornici bili dobro pripremljeni te vrhunski stručnjaci za svoje područje. Prezentacije su bile dovoljno detaljne i na sva smo pitanja dobili odgovore.*

# DRUGI DIO – VOĐENJE SKUPA

**12. Molimo vas da ocijenite kvalitetu organizacije i vođenja skupa:**

Dobili smo 28 (93,3 %) odgovora.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | Prosječno |
|  | **Kvaliteta organizacije** |
| - odabir lokacije | 0 | 0 | 0 | 2 | **26** | 28 | 4,9 |
| - organizacija puta  | 0 | 0 | 0 | 2 | **25** | 27 | 4,9 |
| - logistička podrška  | 0 | 0 | 0 | 3 | **24** | 27 | 4,9 |
| - doprinos domaćina | 0 | 0 | 0 | 7 | **19** | 26 | 4,7 |
|  | **Kvaliteta vođenja** |
| - odaziv osoblja Tajništva  | 0 | 0 | 0 | 1 | **27** | 28 | **5,0** |
| – pisana komunikacija  | 0 | 0 | 0 | 1 | **26** | 27 | **5,0** |
| – registracija sudionika | 0 | 0 | 0 | 2 | **26** | 28 | 4,9 |

Dobili smo četiri informativna komentara.

1. *Iznimno profesionalno.*
2. *Organizacija i vođenje skupa bili su na visokoj razini. Tajništvo je u svakom trenutku bilo uključeno u svaki detalj te rješavalo probleme odmah u početnoj fazi.*
3. *Svaka čast.*
4. *Hvala!*

**13. Jeste li program i informacije o skupu dobili na vrijeme kako bi vam bili od koristi?**

Dobili smo 28 (93,3 %) odgovora. Svi su odgovori (100 %) glasili „da“.

**14. Jeste li dobili praktične informacije (o smještaju i ostalim sadržajima itd.) prije skupa?**

Dobili smo 28 (93,3 %) odgovora. Svi su odgovori (100 %) glasili „da“.

**15. Jeste li zadovoljni kvalitetom simultanog prevođenja za vrijeme skupa?**

Dobili smo 28 (93,3 %) odgovora.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | **Prosječno** |
| Kvaliteta simultanog prevođenja | 0 | 0 | 1 | 7 | **20** | 28 | 4,7 |

Dobili smo dva informativna komentara:

1. *Prijevod je bio vrlo dobar. Prevoditelji su bili dostupni i tijekom neslužbenih razgovora.*
2. *Prijevod pojedinih termina u usmenoj i pismenoj formi se nisu podudarali, što je prouzrokovalo određene poteškoće u razumjevanju materijala.*

**16. Jeste li zadovoljni kvalitetom pisanih prijevoda materijala za skup?**

Dobili smo 27 (90 %) odgovora.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 niska** | **2** | **3** | **4** | **5 visoka** | **Zbroj odgovora** | **Prosječno** |
| Kvaliteta pisanih prijevoda | 0 | 0 | 0 | 8 | **19** | 27 | 4,7 |

Dobili smo jedan komentar:

*Neke su prezentacije bile drugačije tijekom izlaganja, što se tiče sadržaja slajdova, od onog što smo dobili unaprijed i što je bilo prevedeno. Možda bi trebalo upozoriti govornike da nije poželjno naknadno dorađivati prezentacije.****TREĆI DIO – UKUPNI DOJAM***

**17. Je li skup bio ispod vaših očekivanja, je li ispunio ili premašio vaša očekivanja?**

Na pitanje je odgovorilo 28 sudionika (93,3 %).

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Ispod očekivanja  | 0,0 % | 0 |
| Ispunilo očekivanja  | **75 %** | **21** |
| Premašilo očekivanja | 25 % | 7 |

**18. Što vam se najviše svidjelo u vezi sa skupom?**

Dobili smo 19 komentara.

Sudionicima su se svidjeli različiti aspekti skupa, ali većina ih je navela razmjenu iskustva kao najbitniji dio.

1. *Međufiskalni odnosi i gruzijska prezentacija.*
2. *Omjer prezentacija stručnjaka i predstavnika zemalja članica PEMPAL-a.*
3. *Sastanak sa skupinom kolega i rasprava o konkretnim temama.*
4. *Usporedni pregled postignuća zemalja u vezi pitanja o kojima smo raspravljali i mogućnost da se vidi napredak pojedinih zemalja.*
5. *Kao i uvijek, Tajništvo PEMPAL-a organiziralo je ovaj skup na visokoj razini, uz predan rad i dobru koordinaciju radnih skupina te su svim sudionicima na temelju iskustva i u konkretnim okolnostima dali savjete kako izložiti prezentaciju da bude jasna svim sudionicima.*
6. *Neke prezentacije.*
7. *Kvaliteta izlaganja.*
8. *Mnogi konkretni primjeri iz prakse zemalja članica, dovoljno vremena za raspravu te pitanja, grupni rad je isto bio posebno koristan jer smo mogli saznati više detalja u malim grupama. Neki će od korisnih materijala biti dostupni na web stranici PEMPAL-a kasnije.*
9. *Grupni rad i konkretni primjeri zemalja.*
10. *Mogućnost postavljanja pitanja i grupne rasprave, uključujući dobivanje mišljenja međunarodnih stručnjaka.*
11. *Volja sudionika da izraze svoje prijedloge raste iz godine u godinu; GIFT (g. Guerrero) je koristio nove formate prezentacije materijala te tako uključio sudionike iz zemalja PEMPAL-a da daju svoje komentare.*
12. *Razmjena iskustva iz područja proračuna sa sudionicima iz drugih zemalja.*
13. *Pripremili su važne prezentacije i pozvali „potrebne” stručnjake.*
14. *Najviše mi se svidjela prilika da upoznam stručnjake iz drugih zemalja PEMPAL-a i da raspravimo o važnim proračunskim pitanjima zajedno s govornicima. Svidjela mi se organizacija plenarne sjednice.*
15. *Sjednica je dobro isplanirana i dnevni red je obuhvatio sve važne segmente planiranog skupa.*
16. *Organizacija skupa, iskustvo stručnjaka.*
17. *Prijateljsko ozračje, iskrene rasprave na visokoj razini.*
18. *Raznolikost sudionika.*
19. *Novi format diskusija o iskustvima zemalja u malim grupama.*

**19. Što vam se najmanje svidjelo u vezi sa skupom?**

Dobili smo 8 informativnih komentara. Tri su bila „ništa” ili „vrlo sam zadovoljna, sve je u redu.”

Preostalih 5 komentara:

1. *Bilo je prekratko.*
2. *Neki su sudionici postavljali pitanja koja nisu bila vezana uz teme izlaganja.*
3. *Nisu svi članovi aktivno sudjelovali u raspravama.*
4. *Rani početak (08.30).*
5. *Preintenzivan dnevni red.*

### 20. Planirate li izvijestiti svoje kolege o ovom skupu?

Na pitanje je odgovorilo 28 sudionika (93,3 %). Svi su odgovori (100 %) glasili „da”.

**21. Kako planirate izvijestiti svoje kolege?**

Dobili smo 27 (90%) odgovora.

|  |  |  |
| --- | --- | --- |
| **Mogući odgovori** | **Postotak odgovora** | **Zbroj odgovora** |
| Podijeliti materijale  | **77,9 %** | **21** |
| Napraviti prezentaciju  | 7,4 % | 2 |
| Pripremiti izvješće nakon povratka u ured  | 66,7 % | 18 |

Dobili smo četiri komentara:

1. *Podijelio sam o čemu smo raspravljali.*
2. *S obzirom da sudjelujem u svim procesima proračunske reforme u svojoj zemlji, upotrijebit ću ovo iskustvo u svojem daljnjem radu s kolegama.*
3. *Već sam putem e-pošte podijelila materijale i rekla kolegama da obrate pažnju na par prezentacija koje su posebno korisne mojoj državi u ovom trenutku. Prije toga sam usmeno izvijestila svojeg rukovoditelja i kolege na poslu (voditelje odjela u proračunskom sektoru) na internom sastanku, gdje sam predstavila tematiku kojom se bavi radna skupina i nekoliko ciljanih aktivnosti koje bismo mogli primijeniti u našoj zemlji. Tada smo se i dogovorili kako ćemo materijale dostaviti kolegama te nakon toga odrediti datum novog sastanka gdje ćemo razmotriti prijedloge i odrediti korake koji će se poduzeti kasnije.*
4. *Poslati poveznice na web stranicu s materijalima.*

**22.** **Ako vaše ministarstvo planira promovirati ovaj skup ili PEMPAL općenito, putem internih ili vanjskih oblika komunikacije (npr. *web* mjesto MF-a ili drugog državnog tijela, publikacija MF-a, televizija, radio, novine), molimo napišite konkretne detalje o tome kako bismo mogli donatorima prenijeti tu pozitivnu promociju vrijednosti i koristi PEMPAL-a.**

Dobili smo 4 komentara.

1. *Kao predavač na seminarima i radionicama za zaposlenike ministarstava, drugih proračunskih korisnika te jedinice lokalne i regionalne vlasti (općine, gradovi, županije), uvijek promoviram PEMPAL i iskustva ostalih zemalja.*
2. *Bit ćemo u kontaktu.*
3. *Prezentacije, podijeljeni materijali i izvještaj objavljuju se na intranetu MF-a.*
4. *Zamjenik ministra koji je sudjelovao na skupu poslat će svoj izvještaj Vladi na odobrenje.*

**23. U kojoj se mjeri slažete sa sljedećom tvrdnjom?**

Na ovo je pitanje odgovorilo 28 ispitanika (93,3 %). Prosječan odgovor je pozitivan.

|  |  |  |  |  |  |  |  |
| --- | --- | --- | --- | --- | --- | --- | --- |
| **Mogući odgovori** | **1 ni najmanje** | **2** | **3** | **4** | **5 u potpunosti** | **Zbroj odgovora** | **Prosječno** |
|  Moći ću primijeniti znanje stečeno na skupu u svojem poslu.  | 0 | 1 | 5 | 8 | **14** | 28 | 4,25 |

**24. Kako možete primijeniti stečeno znanje?**

Dobili smo 14 komentara.

1. *Uklopiti ga u literaturu koja je neizostavni dio ove ustanove.*
2. *Sudjelovanjem u raspravama radnih skupina o daljnjim reformama javnih financija, uključujući izmjene i dopune zakona i proračuna i podzakonskih akata. Odmah po povratku sa sastanka započet ćemo s radom na izmjenama i dopunama Zakona o proračunu. Posebnu pažnju posvećujemo unaprjeđenju proračunske otvorenosti, kao što smo naučili na ovom sastanku, kao i u Radnoj skupini za proračunsku pismenost i transparentnost.*
3. *Pokušat ću uvjeriti donositelje odluka o važnosti sudjelovanja građana u proračunskom procesu.*
4. *Primjeri dobre prakse primijenit će se u našim postupcima.*
5. *Prilikom pripreme proračunskih dokumenata napravit ćemo par izmjena na temelju naučenih lekcija u pogledu definiranja potrebnih pokazatelja učinka te raditi na unaprjeđenju proračunske transparentnosti.*
6. *Znanje koje dobivam od PEMPAL-a mogu primijeniti u svom radu s obzirom da su mnoge rasprave i razgovori vezani uz naš svakodnevni rad te su vrlo korisni i produktivni za mene i instituciju u kojoj radim u sklopu MF-a.*
7. *Ne možemo još primijeniti stečeno znanje jer još nemamo programski proračun, ali kad je riječ o transparentnosti, možemo predložiti konkretne mjere.*
8. *Prilikom pripreme prijedloga.*
9. *Kao što sam već napomenula, poslala sam materijale s radionice kolegama i rukovodstvu te predložila dobre prakse koje možemo primijeniti u svojoj zemlji. S obzirom na to da sam izravno uključena u razradu izmjena i dopuna zakonodavstva kao i u prilagodbu podzakonodavnih akata, što će uključivati programsko planiranje proračuna, povećanje proračunske transparentnosti i obuhvata, stečeno znanje bit će izravno primijenjeno na prijedloge tih dokumenata.*
10. *Primijenit ću stečeno znanje za razvoj politike i metodologije kao i u svojoj edukaciji na temu programskog planiranja proračuna.*
11. *U svojem svakodnevnom radu.*
12. *Prilikom izrade nacrta normativnih dokumenata.*
13. *U pripremi prijedloga za upotrebu dobrih praksi prikupljenih kako bi se potaknulo građane da sudjeluju u proračunskom procesu i unaprijede kvalitetu proračunskih dokumenata.*
14. *Mogu primijeniti stečeno znanje u pripremi proračunskih dokumenata, izvještaja i prezentacija kao i prilikom izrade sljedećeg izdanja proračuna za građane.*

**25. Moje opće zadovoljstvo skupom bilo je...**

Dobili smo 28 (93,3 %) odgovora. Nije bilo negativnih odgovora.

|  |  |  |  |  |  |  |
| --- | --- | --- | --- | --- | --- | --- |
| **1 nezadovoljan** | **2** | **3** | **4** | 5 **vrlo zadovoljan**  | **Zbroj odgovora** | **Prosječno**  |
| 0 | 0 | 0 | 8 | **20** | 28 | 4,7 |

### 26. Ako imate dodatnih komentara za nas, molimo da ih navedete ovdje.

### Dobili smo jedan informativni komentar:

### *Želim vam sve najbolje u budućem radu na skupovima PEMPAL-a.*

### *ČETVRTI DIO – PREPORUKE ZA BUDUĆE SKUPOVE*

### 27. Imate li kakvih prijedloga za unaprjeđenje sadržaja, pristupa i ostalih vidova ovakvih skupova u budućnosti?

Dobili smo jedan informativni komentar:

*Za mene je sve bilo u redu i vrlo profesionalno odrađeno.*